Diari Oficial de la Generalitat Valenciana


Sumari del DOGV 3931, del 02-02-2001 (2001/870)

ACORD de 30 de gener de 2001, del Govern Valencià, pel qual es declara d'interés comunitari l'ampliació d'una central hortofructícola al terme municipal de Llíria.
-------------------------------------------------------------------------------------------------------------------------------------------------------------------

### Dades del document

Número de DOGV
:   3931

Data del DOGV
:   02-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/870


Data del document
:   30-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíria
    * producte agrícola
    * pla d'urbanisme
    * cultiu industrial

ACORD de 30 de gener de 2001, del Govern Valencià, pel qual es declara d'interés comunitari l'ampliació d'una central hortofructícola al terme municipal de Llíria. [2001/M870]
  
El Govern Valencià, en la reunió del dia 30 de gener de 2001, adoptà l'acord següent:
  
Antecedents de fet
  
1. Amb data 26 de juny de 1998, tingué entrada en el registre de la Comissió Territorial d'Urbanisme de València la sol·licitud i la documentació presentada per la Cooperativa Vinícola de Llíria, per a la declaració d'interés comunitari pel procediment extraordinari de l'article 20 de la Llei 4/1992, de 5 de juny, del Sòl No Urbanitzable, d'una actuació integrada consistent en l'ampliació d'una central hortofructícola al polígon 144, parcel·les 33, 38, 39, 42, 69, 147, 148, 149, 159 i 160, paratge de l'Arbreda, en els terrenys que, segons el Pla General d'Ordenació Urbana de Llíria, estan classificats com a sòl no urbanitzable.
  
2. Examinada la documentació presentada, corresponent a la sol·licitud de declaració d'interés comunitari pel procediment ordinari de l'article 18 de la Llei del Sòl No Urbanitzable, fou requerida al sol·licitant, el 13 de juliol de 1998, la documentació corresponent a la tramitació pel procediment extraordinari de l'article 20 del mateix cos legal, la qual fou remesa per l'interessat el 18 de desembre de 1998.
  
3. El 20 de gener de 1999 es revisà l'expedient, se sol·licità la documentació complementària i es donà audiència, al mateix Ajuntament de Llíria, i al municipi d'Alcublas.
  
El 18 de febrer de 1999 es rebé la nova documentació sol·licitada, i es procedí a la continuació de l'expedient.
  
El 20 de gener de 1999 se sol·licità l'informe al Servei d'Explotació Vies i Obres de la Diputació Provincial de València i a l'Oficina del Pla de Carreteres de la Conselleria de Obres Públiques, Urbanisme i Transports, i es remet el mateix dia l'estudi d'impacte ambiental a la Conselleria de Medi Ambient.
  
Amb data 1 de juliol de 1998 es donà l'adequada intervenció a la Direcció Territorial d'Agricultura, de la Direcció General de Transports, de la Conselleria de Obres Públiques, Urbanisme i Transports, a l'Agència Valenciana del Turisme, a l'aleshores denominada Conselleria d'Economia i Hisenda, a la Direcció Territorial de Medi Ambient i al Servei Territorial d'Indústria i a l'Oficina del Pla de Carreteres de la Conselleria de Obres Públiques, Urbanisme i Transports.
  
D'aquest s'han rebut informes dels següents organismes:
  
- Divisió de Carreteres de la Conselleria de Obres Públiques, Urbanisme i Transports, de data 10 de febrer de 1999, que indica el següent: «L'ampliació de la instal·lació afecta la intersecció de les carreteres VV-6092 i VV-6093, el titular d'aquestes és la Diputació Provincial de València. Per tant és necessari l'informe del dit organisme.»
  
En l'expedient consta l'autorització emesa per la Diputació Provincial de València, amb data 16 de juliol de 1996, per a efectuar els accessos des de la VV-6092 i VV-6093 a la Cooperativa Vinícola de Llíria.
  
- Amb data 27 de setembre de 2000, el Servei d'Explotació de l'Àrea de Carreteres de la Diputació Provincial de València, «emeten un informe favorable de la instal·lació que es pretén als voltants de la carretera VV-6092, de titularitat d'aquesta administració.»
  
4. El 4 de març de 1999, la Comissió Informativa de la Comissió Territorial d'Urbanisme de València acordà emetre un informe favorable sobre l'admissió a tràmit de la present declaració d'interés comunitari pel procediment extraordinari de l'article 20 de la Llei del Sòl No Urbanitzable.
  
El 13 d'abril de 1999, el conseller d'Obres Públiques, Urbanisme i Transports resolgué admetre a tràmit l'expedient de referència, i ordenà la submissió de l'expedient al tràmit d'informació pública pel termini de 20 dies, simultàniament amb la convocatòria per a la presentació d'iniciatives alternatives a la desencadenant del procediment.
  
En aquest sentit, es publicaren sengles anuncis en el Diari Oficial de la Generalitat Valenciana, de 8 de juny de 1999, i en el diari Las Provincias, de 12 maig de 1999, i no s'han presentat al·legacions ni cap alternativa a l'expedient en qüestió, segons s'acredita en la diligència emesa per la cap de Negociat del Registre dels serveis territorials d'Urbanisme de 2 de juliol de 1999.
  
5. La documentació presentada consta de memòria, ordenances reguladores de l'edificació, avaluació economicofinancera i programació de l'actuació, compromisos que s'han de contraure entre la promotora i l'administració, plans, i tres annexos. En un dels apartats de la memòria s'indica que la parcel·la en la seua totalitat és propietat de la Cooperativa Vinícola de Llíria, promotora de l'actuació.
  
6. El dia 17 de juliol de 2000 s'emeté per la Direcció General de Planificació i Gestió del Medi, de la Conselleria de Medi Ambient, la declaració favorable d'impacte ambiental, i l'execució del projecte se supedita a una sèrie de condicionants establits en la mateixa declaració.
  
7. La Comissió Informativa de la Comissió Territorial d'Urbanisme de València, en sessió del 2 d'octubre de 2000, acordà emetre un informe favorable d'aquesta sol·licitud de declaració d'interés comunitari.
  
8. El conseller d'Obres Públiques, Urbanisme i Transports el 3 de novembre de 2000 emeté un informe favorable d'aquesta declaració d'interés comunitari.
  
Fonaments de dret
  
1. Constitueix l'objecte del present expedient l'ordenació i la definició de l'ús i aprofitament urbanístic del projecte per a l'ampliació d'una central hortofructícola en funcionament, situada a la carretera VV-6092, PK 2,6 de Llíria a Alcublas, i es dota de tots els elements necessaris per al tractament i la manipulació de fruites i hortalisses.
  
L'ampliació es realitzarà en dues fases:
  
En una primera i imminent fase es projecta la construcció d'un cos d'edifici en forma de L, adossat a l'edifici existent, ampliació amb una superfície construïda de 2.697 m², que es dedicarà a emmagatzemar envasos buits per a la fruita confeccionada, i es projecta així mateix completar la urbanització de la parcel·la i el tractament de les zones enjardinades.
  
En la segona fase, que s'ha de realitzar en el termini màxim de quatre anys, es projecta la construcció d'una nau de 5.500 m², per a ubicar noves línies de processament que facen possible absorbir els increments de producció.
  
Les instal·lacions existents s'ubiquen en una parcel·la de 21.110 m². La Cooperativa Vinícola de Llíria ha adquirit els terrenys contigus a la parcel·la inicial de 19.100 m², per la qual cosa en l'actualitat es disposa d'una parcel·la de 40.210 m².
  
L'actuació l'interés comunitari de la qual se sol·licita, ateses les seues característiques, la superfície necessària per al desenvolupament de l'actuació superior a 4 hectàrees i tindre més de 8.000 m² de construcció, constitueix una actuació integral en si mateixa considerada que fa impossible la seua ubicació en sòls urbans, urbanitzables o aptes per a la urbanització previstos pels planejaments vigents dels municipis de la zona. De manera que la seua ordenació i aprofitament urbanístic ha de resoldre's en els termes previstos en l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, ja que es tracta d'una actuació consistent en l'ampliació d'una central hortofructícola que requereix una superfície ocupada superior als quaranta mil metres quadrats, i tindre més de 8.000 m² de construcció, per la qual cosa només es pot autoritzar la seua implantació al sòl no urbanitzable com una actuació integral a través del procediment extraordinari de declaració d'interés comunitari.
  
2. Respecte al procediment, s'han observat en el present cas les prescripcions legals que exigeix l'esmentada Llei del Sòl No Urbanitzable.
  
La documentació de l'expedient està completa, en els termes requerits en l'article 20.2, segon paràgraf, de la referida Llei 4/1992 i la vigent legislació d'impacte ambiental.
  
3. L'actuació integral projectada, per les seues pròpies dimensions, constitueix un element influent en l'estructura territorial. Es proposa un emplaçament situat en la confluència de la carretera VV-6092 de Llíria a Alcublas i la VV-6093 de Llíria al cabeçó Roig.
  
Respecte als accessos, consta en l'expedient el pla número 7 denominat Reforma de la Intersecció de la carretera VV-6092 amb la VV-6093, facilitat per la Diputació Provincial de València, en el qual es grafia la reforma prevista, i s'acompanya a la documentació de l'autorització per a l'accés atorgada per la Diputació Provincial de València l'any 1996.
  
L'activitat es planteja com una actuació integral que resol en si mateixa el seu acoblament territorial, de forma que garanteix la solució dels serveis sense que, d'un altre costat, s'ocasionen sobrecàrregues en el funcionament normal de les xarxes de serveis generals. En aquest sentit i respecte al subministrament d'energia elèctrica, la central hortofructícola existent disposa de connexió d'energia elèctrica de mitja tensió, i té el corresponent centre de transformació pròpia.
  
Es disposa de connexió d'aigua potable de la xarxa municipal subministrada per Aguas Potables y Riegos, SA, de Llíria.
  
Per al vessament d'aigües residuals, fecals i procedents del llavat de fruites, la central hortofructícola disposa de dues fosses sèptiques prefabricades i rases filtrants amb una capacitat unitària equivalent a 50 persones.
  
4. Respecte al règim de deures i cessions, de conformitat amb l'article 20 de la Llei 4/1992, la promotora ha assumit les càrregues i les obligacions pròpies d'un adjudicatari d'un programa d'actuació urbanística. En el present cas es planteja acollir-se a les possibilitats de substitució que permet la pròpia Llei del Sòl No Urbanitzable en els termes que a continuació es refereixen:
  
S'ha fixat substituir el conjunt de cessions pel pagament del cost d'execució d'infraestructures públiques addicionals.
  
Aquestes cessions han sigut calculades de la següent manera:
  
S'ha substituït, d'una banda, el 10% de la superfície adscrita a l'actuació per a zona verda, el 4% de la superfície per a equipaments més la previsió d'una plaça d'aparcament per cada 100 metres quadrats d'edificació i, d'altra banda, el 10% de l'aprofitament urbanístic, per la suma de 4.883.400 pessetes.
  
La dita quantitat és el resultat d'aplicar a la superfície que representa la totalitat de les cessions, fixada en 6.205 m², inclosa la superfície corresponent a l'aprofitament, el preu de 787 pessetes per metre quadrat.
  
5. A l'hora de definir l'adequació de l'actuació a l'ordenació territorial i urbanística cal tindre en compte que l'actuació consisteix en una ampliació d'una central hortofructícola existent que funciona en l'actualitat, i que l'actuació té l'informe municipal favorable en el qual s'indica que l'emplaçament de la instal·lació proposada és compatible amb l'ordenament urbanístic vigent, així com allò que s'ha indicat en la declaració favorable d'impacte ambiental emesa per la Direcció General de Planificació i Gestió del Medi, de la Conselleria de Medi Ambient.
  
6. El Govern Valencià és competent per a l'aprovació de l'ordenació i la definició de l'aprofitament urbanístic de la present actuació integral, en virtut d'allò que s'ha preceptuat en l'article 20.2 de la Llei 4/1992, de 5 de juny, de la Generalitat Valenciana, del Sòl no Urbanitzable.
  
De conformitat amb allò que s'ha establit en els preceptes legals citats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià
  
ACORDA
  
Primer
  
Aprovar definitivament l'ordenació urbanística relativa a l'atribució d'ús i aprofitament, sol·licitat per la Cooperativa Vinícola de Llíria, d'una actuació integral consistent en l'ampliació d'una central hortofructícola al polígon 144, parcel·les 33, 38, 39, 42, 69, 147, 148, 149, 159 i 160, paratge de l'Arbreda, en sòl no urbanitzable del terme municipal de Llíria.
  
La dita ordenació i la declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials establides en el present acord.
  
L'aprovació de l'actuació integral portarà implícita, a l'efecte d'expropiació, la declaració d'interés social i de la necessitat d'ocupació dels terrenys que, segons el projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'aquesta, la condició de beneficiari de l'expropiació, i serà al seu càrrec l'abonament dels preus justos que s'han de satisfer, amb independència de les obligacions assumides en el procediment d'aprovació de la seua iniciativa.
  
Segon
  
Adjudicar la dita actuació integral en favor de l'entitat Cooperativa Vinícola de Llíria, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la realització de la referida instal·lació.
  
Tercer
  
Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i les càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats, en favor de l'Ajuntament de Llíria per a sufragar actuacions urbanístiques públiques, i haurà de satisfer a l'Ajuntament les compensacions econòmiques substitutives dels deures de cessió de terrenys, que es fixen en 4.883.400 pessetes, amb anterioritat al començament de l'execució de les obres. L'incompliment o no satisfacció de les dites obligacions determinarà la caducitat d'aquesta adjudicació i, si és procedent, de la mateixa declaració d'interés comunitari que té per objecte.
  
Quart
  
El promotor haurà de garantir davant de l'Ajuntament de Llíria la correcta i puntual execució de la implantació en què consisteix aquesta actuació integral per import, com a mínim, d'un 7% del cost total dels serveis i les obres d'urbanització previstos. La dita garantia financera i personal de promoció s'haurà de prestar mitjançant aval, fiança o depòsit de valors, abans de l'inici de les obres.
  
Cinqué
  
Qualsevol canvi que es produïsca en la titularitat de la promoció de l'actuació integral necessitarà l'autorització prèvia del Govern Valencià.
  
Sisé
  
L'acord d'adjudicació expressat en el precedent apartat II, sense perjuí d'allò que s'ha disposat en l'apartat III, caducarà si en el termini d'un any, comptador des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtindre-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys, prorrogables per resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas, el conseller d'Obres Públiques, Urbanisme i Transports, a qui el present acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament de Llíria. La dita declaració, si es produïra, determinaria la suspensió temporal de la declaració d'interés comunitari d'aquesta actuació integral fins que el Govern Valencià resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtindre els permisos, les llicències i les autoritzacions que siguen necessaris per al lícit exercici de l'activitat.
  
Seté
  
El desenvolupament de l'actuació integral s'ajustarà al projecte presentat pel promotor adjudicatari, amb la documentació complementària presentada durant la tramitació de l'expedient, i es respecten les condicions fixades per les distintes administracions que han participat en el procediment i, en especial, en la Declaració d'Impacte Ambiental de 17 de juliol de 2000, de la Direcció General de Planificació i Gestió del Medi, de la Conselleria de Medi Ambient, els condicionants de la qual són els següents:
  
«1. Les aigües residuals tractades, tant les de caràcter domèstic com les procedents de l'activitat industrial hauran de complir els límits establits en la legislació específica. Haurà de disposar de la preceptiva autorització de vessament a la xarxa de séquies.
  
2. Els residus generats per l'activitat seran gestionats d'acord amb la seua tipologia.
  
3. S'haurà de remetre un informe a aquesta direcció general amb periodicitat anual del Programa de Vigilància Ambiental, i s'inclouran els resultats analítics de pesticides, així com la gestió dels fangs generats pel sistema de depuració.
  
4. En cas d'afecció a via pecuària s'estarà a allò que s'ha disposat sobre la matèria en la Llei 3/1995, de 23 de març, de Vies Pecuàries.
  
5. Si durant l'execució de les obres es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura i Educació, de manera immediata, i adoptarà les mesures pertinents amb vista a la seua protecció i conservació, de conformitat amb allò que s'ha previst en els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
6. Altres condicionants de caràcter ambiental que s'establisquen en les autoritzacions sectorials que li siguen d'aplicació.»
  
Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la dita instal·lació.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptador des de l'endemà de la notificació d'aquesta, d'acord amb allò que s'ha establit en els articles 116.1 i 117.1 de la Llei de Règim Jurídic de les Administracions Públiques i del Procediment Administratiu Comú, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquest, de conformitat amb allò que s'ha disposat en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 30 de gener de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO